**Cais i ddarparu dulliau tawelyddu ymwybodol mewn practis deintyddol preifat sydd wedi'i gofrestru ag Arolygiaeth Gofal Iechyd Cymru (AGIC) o dan Reoliadau Deintyddiaeth Breifat (Cymru) 2017.**

**Cais gan ddarparwr deintyddol cofrestredig presennol**

Dim ond practisau deintyddol cofrestredig presennol sy'n gwneud cais i amrywio eu cofrestriad i ddarparu dulliau tawelyddu ymwybodol ddylai ddefnyddio'r ffurflen hon.

Ni ddylai gael ei defnyddio gan:

* Ddarparwyr gwasanaethau i wneud cais am gofrestriad
* Darparwr i ychwanegu neu ddileu lleoliad neu weithgarwch rheoleiddiedig
* Darparwyr i ganslo eu cofrestriad
* Rheolwyr at unrhyw ddiben

Mae'n drosedd o dan adran 24 o Ddeddf Safonau Gofal 2000 i berson sydd wedi'i gofrestru mewn perthynas â sefydliad neu asiantaeth fethu, heb esgus rhesymol, â chydymffurfio ag unrhyw un o amodau ei gofrestriad. Os byddwch yn cyflawni trosedd o'r fath, gallech gael eich erlyn, a gallai eich cofrestriad gael ei ganslo.

Er mwyn prosesu cais i gofrestru o dan Ddeddf Safonau Gofal 2000, bydd AGIC, ar ran Llywodraeth Cymru, yn gofyn am wybodaeth bersonol am yr ymgeisydd neu gan unigolyn sydd wedi cael caniatâd i weithredu ar ei ran. Mae'r wybodaeth hon yn ofynnol at ddibenion ymarfer ein hawdurdod swyddogol a budd y cyhoedd wrth brosesu eich cais i gofrestru. Os na fyddwch yn darparu'r wybodaeth hon, ni ellir prosesu eich cais. Mae rhagor o fanylion a chopi o'r Hysbysiad Preifatrwydd Llawn ar gael yn [Polisi Preifatrwydd | Arolygiaeth Gofal Iechyd Cymru (agic.org.uk)](https://www.hiw.org.uk/privacy-policy)

**Cwblhau'r ffurflen hon**

Cyn cwblhau'r ffurflen hon, dylech ddarllen Cam 5.2 (Eich cyfrifoldebau pan fyddwch wedi'ch cofrestru) yn y Canllawiau ar gofrestru fel practis deintyddol preifat, sydd ar gael ar ein gwefan.

Noder y gall fod angen i chi dalu ffi er mwyn gwneud cais i amrywio eich cofrestriad i gynnwys dulliau tawelyddu ymwybodol yn y practis fel y nodir yn [Rheoliadau Deintyddiaeth Breifat (Cymru) 2017 (legislation.gov.uk)](https://www.legislation.gov.uk/wsi/2017/202/schedule/5/made). Ceir rhagor o wybodaeth am ffioedd yn [Ffioedd Practis Deintyddol Preifat | Arolygiaeth Gofal Iechyd Cymru (agic.ork.uk)](https://www.hiw.org.uk/private-dental-practice-fees)

Byddai'n well gan AGIC petai'r ffurflen hon yn cael ei chwblhau'n electronig. Os byddwch yn ei chwblhau â llaw, defnyddiwch briflythrennau bloc.

Os na fyddwch yn cyflwyno ffurflen gais a gwybodaeth ategol wedi'u cwblhau'n llawn, caiff eich dogfennau eu dychwelyd atoch. Cyflwynwch eich dogfennau wedi'u cwblhau i Arolygiaeth Gofal Iechyd Cymru. Lle bynnag y bo'n bosibl, defnyddiwch leoliad gwaith Objective Connect, neu gallwch anfon yr holl ddogfennau i: AGIC.Cofrestru@llyw.cymru

Os na allwch anfon eich cais atom yn electronig, dylech argraffu a llofnodi eich dogfennau wedi'u cwblhau a'u hanfon atom drwy'r post i:

Arolygiaeth Gofal Iechyd Cymru, Tîm Cofrestru, Adeiladau'r Llywodraeth,
Parc Busnes Rhyd-y-car, Merthyr Tudful, CF48 1UZ

###### Tudalen Gynnwys

Adran 1: Gwybodaeth ofynnol 3

Adran 2: Manylion yr ymgeisydd 4

Adran 3: Dogfennau mewn perthynas â darparu dulliau tawelyddu ymwybodol

Adran 4: Manylion y trefniadau ar gyfer dulliau tawelyddu ymwybodol

Adran 5: Datganiad y cais 7

**Beth yw eich dewis iaith ar gyfer cyfathrebu ag AGIC?**
(e.e. ar lafar neu’n ysgrifenedig) – rhowch x yn y blwch.

|  |  |  |  |  |  |
| --- | --- | --- | --- | --- | --- |
| **Cymraeg** |  | **Saesneg** |  | **Cymraeg a Saesneg** |  |

**ADRAN 1: Gwybodaeth Ofynnol**

|  |
| --- |
| **Dim ond cais sydd wedi'i gwblhau y bydd AGIC yn ei brosesu.** **Dylai cais wedi'i gwblhau gynnwys y canlynol. Nodwch i ddangos bod pob eitem wedi cael ei chyflwyno** |
| Ffurflen gais i gynnwys dulliau tawelyddu – wedi'i chwblhau'n llawn, ei llofnodi a'i dyddio |  |
| Datganiad o Ddiben wedi'i ddiweddaru |  |
| Taflen Wybodaeth i Gleifion wedi'i diweddaru  |  |
| Dogfennau mewn perthynas â darparu dulliau tawelyddu ymwybodol (Adran 3) |  |
| Manylion y trefniadau ar gyfer dulliau tawelyddu ymwybodol (Adran 4) |  |

|  |
| --- |
| Yn ôl y gyfraith, rhaid i'ch Datganiad o Ddiben fod yn gyfredol. Gan eich bod yn newid manylion eich cofrestriad, rhaid i chi anfon copi diwygiedig o'r Datganiad o Ddiben atom.Cofiwch anfon y daflen wybodaeth i gleifion wedi'i diweddaru hefyd. |

**Adran 2:** **Manylion yr ymgeisydd**

|  |
| --- |
| **1.1 Manylion y gwasanaeth**  |
| Enw'r practis (lle bydd gwasanaethau'n cael eu darparu) |  |
| Cyfeiriad  |  |
| Cod post |  |
| Cyfeiriad e-bost |  |
| Ffôn |  |
| Rhif Tystysgrif Cofrestru AGIC  |  |
| Sut y bydd y dulliau tawelyddu ymwybodol yn cael eu darparu | Mewnanadliad |  |
| Mewnwythiennol |  |

**Adran 3:** **Dogfennau mewn perthynas â darparu dulliau tawelyddu ymwybodol**

|  |
| --- |
| **Dogfennau gofynnol i gefnogi eich cais i gynnwys dulliau tawelyddu ymwybodol****Cadarnhewch fod y rhain ar gael ac wedi'u cynnwys yn eich cais** |
| Polisi tawelyddu ymwybodol gan gynnwys y gweithdrefnau gweithredu safonol |  |
| Tystysgrifau hyfforddiant perthnasol ar gyfer yr aelodau o staff sy'n ymwneud â darparu dulliau tawelyddu ymwybodol |  |
| Tystiolaeth bod y staff wedi cwblhau'r hyfforddiant priodol i reoli argyfyngau meddygol sy'n gysylltiedig â defnyddio dulliau tawelyddu ymwybodol |  |
| Tystiolaeth o ddatblygiad personol parhaus mewn perthynas â thawelyddu deintyddol ar gyfer pob gweithiwr gofal iechyd proffesiynol yn y tîm tawelyddu |  |
| Tystiolaeth o yswiriant indemnio ar gyfer y staff a fydd yn rhan o'r tîm tawelyddu ymwybodol |  |
| Cofnodlyfrau tawelyddu ar gyfer y staff sy'n ymwneud â thrin cleifion drwy ddulliau tawelyddu ymwybodol |  |
| Cyfarwyddiadau cyn ac ar ôl tawelyddu y practis |  |
| Templed asesu cyn tawelyddu |  |
| Gwybodaeth am y claf mewn perthynas â'r dechneg dawelyddu i'w defnyddio |  |
| Gwybodaeth ysgrifenedig am y trefniadau hebrwng os caiff techneg midazolam ei ddefnyddio fel dull tawelyddu |  |
| Polisi rheoli meddyginiaethau sy'n cynnwys storio, archebu, defnyddio a gwaredu midazolam.  |  |

# Adran 4: Manylion y trefniadau ar gyfer dulliau tawelyddu ymwybodol

|  |
| --- |
| **Cadarnhewch fod y meysydd canlynol wedi cael eu hystyried a rhowch ddisgrifiad byr.** **Caiff y rhain eu trafod ymhellach yn ystod ymweliad cofrestru AGIC**  |
| A yw'r cyfleusterau clinigol (ystafell aros, ystafell lawdriniaeth ac ystafell adfer) a'r cyfarpar a ddefnyddir yn hyrwyddo gofal diogel ac effeithiol? |  |
|  |
| A yw'r practis yn darparu cyfarpar tawelyddu ymwybodol, neu a fydd y cyfarpar yn cael ei ddarparu gan yr ymarferydd tawelyddu/anesthetydd allanol? *Bydd angen darparu rhestr o gyfarpar ac adroddiad a/neu dystysgrif y gwasanaeth yn unol ag argymhellion y gwneuthurwyr cyn yr ymweliad cofrestru.* |  |
|  |
| Mae'r cyfarpar a'r meddyginiaethau sydd eu hangen mewn argyfwng meddygol ar gael yn hawdd ac mae mynediad digonol i wasanaethau brys. |  |
|  |
| Y broses/prosesau gofynnol a fydd ar waith yn y practis i reoli argyfyngau meddygol sy'n gysylltiedig â defnyddio dulliau tawelyddu ymwybodol.  |  |
|  |
| Pa fathau o systemau sicrhau Ansawdd a Diogelwch sydd ar waith? |  |
|  |

# Adran 5: *Datganiad y cais*

Rwy'n datgan, drwy hyn, bod y wybodaeth a nodir yn y cais hwn yn wir ac yn gywir.

Rwy'n deall ei bod yn drosedd, o dan Adran 27 o Ddeddf Safonau Gofal 2000, i wneud datganiad ffug neu gamarweiniol yn fwriadol yn y cais hwn, neu yn unrhyw un o'r dogfennau a gyflwynir gyda'r cais hwn. Rwy'n deall y gallai gwneud datganiad ffug yn fwriadol olygu fy mod yn agored i gamau erlyn ac y gallai arwain at wrthod y cais hwn.

Rwy'n deall mai fy nghyfrifoldeb i yw rhoi gwybod i Arolygiaeth Gofal Iechyd Cymru am unrhyw wybodaeth sy'n berthnasol i'm cais, ac na ofynnwyd amdani o bosibl, a diweddaru'r wybodaeth hon yn unol â hynny. **Rwyf wedi cadw copi o'r holl wybodaeth a gyflwynwyd yn fy nghais ar gyfer fy nghofnodion.**

Drwy gyflwyno'r cais hwn i amrywio fy nghofrestriad gydag Arolygiaeth Gofal Iechyd Cymru i ddarparu dulliau tawelyddu ymwybodol, rwy'n cytuno i gydymffurfio â Deddf Safonau Gofal 2000 a rheoliadau cysylltiedig.

Rwy'n deall y gallai methiant i gydymffurfio â'r ddeddfwriaeth berthnasol arwain at wrthod y cais hwn neu ganslo fy nghofrestriad.

Rwy'n cytuno y gall y wybodaeth a gaiff ei chynnwys yn y ffurflen hon gael ei defnyddio fel amodau cofrestru.

|  |  |
| --- | --- |
| Llofnodwr awdurdodedig*Gellir derbyn enw wedi'i deipio* |  |
| Enw llawn y llofnodwr awdurdodedig |  |
| Dyddiad llofnodi (dd/mm/bbbb)*Peidiwch â nodi eich dyddiad geni* |  |
| Rôl / Teitl Swydd |  |
| Cyfeiriad e-bost busnes*Priflythrennau bloc* |  |